title: Εφαρμογή της μεθόδου ανεστραμμένου κρατήρα (VCR) για την ανάκτηση στύλων υποστήριξης μεθόδου με λιθογομούμενα μέτωπα

Creators: name: Τζαρας Βασιλειος
Publisher: name: Technical University of Crete
Year: 2024

description: Η παρούσα διπλωματική εργασία μελετά την εφαρμογή της μεθόδου ανεστραμμένου κρατήρα (VCR) για την ανάκτηση στύλων υποστήριξης μιας μεθόδου με λιθογομούμενα μέτωπα. Πρόκειται για μια νέα μέθοδο υπόγειων εκμεταλλεύσεων η οποία βασίζεται στην θεωρία κρατήρα του μηχανικού C.W. Livingston. Η μέθοδος με αρχικές δοκιμές παρουσίασε καλά αποτελέσματα και κέρδισε την εμπιστοσύνη πολλών μεταλλείων για εκτεταμένη εφαρμογή σε στύλους προστασίας, ακόμα και για καθολική εφαρμογή ως αυτόνομη μέθοδος εκμετάλλευσης.
Στην διπλωματική αρχικά παρουσιάζεται το θεωρητικό υπόβαθρο της μεθόδου VCR. Μετέπειτα παρουσιάζονται αναλυτικά τα σχέδια για την ανάπτυξη των μεθόδων καθώς και του τρόπου λειτουργίας τους. Τα σχέδια περιλαμβάνουν μια συνδυαστική εκμετάλλευση με την χρήση της μεθόδου Drift n’ Fill για την δημιουργία των στύλων προστασίας και την εφαρμογή της μεθόδου VCR για την ανάκτηση τους. Επιπλέον, παρουσιάζεται ένας δεύτερος σχεδιασμός εκμετάλλευσης με την χρήση της μεθόδου VCR ως αυτόνομη μέθοδο εκμετάλλευσης. Τα σχέδια έγιναν με το λογισμικό AutoCAD Civil 3D και το κοίτασμα στο οποίο εκπονήθηκαν είναι πραγματική περίπτωση ευρισκόμενη στην Αυστραλία με το όνομα Kulthor. Τα σχέδια διαδέχεται η ανάλυση των δεδομένων που προκύπτουν από αυτά όπως οι όγκοι των έργων που κατασκευάστηκαν και υπολογίζεται η σχεδιαστική αραίωση και η σχέση έργων προπαρασκευής με τα έργα εκμετάλλευσης σε κάθε περίπτωση. Ταυτόχρονα πραγματοποιείται μια σύγκριση μεταξύ της συνδυαστικής εκμετάλλευσης και της αυτόνομης μεθόδου VCR ώστε να εξεταστεί η δυνατότητα της μεθόδου VCR να ανταγωνιστεί μια συμβατική εκμετάλλευση και κατά πόσο αποτελεσματική μπορεί να είναι.
Η διπλωματική εργασία επικεντρώθηκε στο κομμάτι που αφορά τον σχεδιασμό των μεθόδων Drift n’ fill και VCR ενώ δεν επικεντρώθηκε σε οικονομικά στοιχεία γιατί δεν ήταν διαθέσιμα τόσο οικονομικά δεδομένα όσο και δεδομένα που να αφορούν την περιεκτικότητα χρήσιμων συστατικών και την κατανομή τους στο κοίτασμα. Τα συμπεράσματα που προκύπτουν είναι ότι η μέθοδος VCR προσαρμόζεται χωρίς προβλήματα σε μια ήδη υπάρχουσα εκμετάλλευση ενώ ως αυτόνομη μέθοδος μπορεί να αποδώσει σε πολύ καλό βαθμό με προσεκτικό σχεδιασμό. Τα ποσοστά αραίωσης που προκύπτουν βάσει των συνθηκών εκμετάλλευσης κρίνονται ικανοποιητικά, ενώ ο σχεδιασμός των έργων προσπέλασης και προπαρασκευής κρίνεται ορθός και συνάμα αποτελεσματικός.
description: The present diploma thesis studies the application of Vertical Crater Retreat (V.C.R.) for recovering the support pillars of a mining method with paste-filled stopes. The VCR method is a new underground mining method that uses crater theory, which belongs to engineer C.W. Livingston. The VCR method was used in initial trials, which showed great potential, thus earning the trust of mining companies for extended application in pillar recovery and even as a full-scale stand-alone mining method.
The thesis first presents the theoretical background of the VCR method. Afterwards, the CAD drawings for the development of the mining methods and their mode of operation are presented in detail. The drawings include a combined mining plan using the Drift n' Fill method to create the support pillars and the application of the VCR method to recover them. In addition, a second mining exploitation plan using the VCR method as a stand-alone mining method is presented. The drawings were made with AutoCAD Civil 3D software and the deposit they were drawn on is a real case situated in Australia called Kulthor. The plans are followed by the analysis of the data resulting from them, such as the volumes of the works constructed and the planned dilution and the relationship of preparatory mining works with the exploitation ones is calculated in each case. At the same time, a comparison is made between combinatorial mining exploitation and the stand-alone VCR mining method to examine the possibility of the VCR method competing with conventional mining exploitation and how effective it can be.
This diploma thesis focused on the design of the Drift n’ fill and VCR mining methods, while it did not focus on economic data because no economic data and data regarding the content of useful components and their distribution in the orebody were available. The conclusions drawn are that the VCR mining method can be adapted without problems to an already existing mining operation, while as an autonomous method, it can perform well with careful planning. The dilution rates obtained based on the operating conditions are considered satisfactory, while the access and preparation works design is considered correct and effective simultaneously.